# Οδηγός χρήσης «Αναζήτησης αρχείων»

Ένα εργαλείο αναζήτησης για την εύρεση αρχείων, φακέλων και εγγράφων στον υπολογιστή σας.

2005
Dennis Cranston
2002
2003
2004
Sun Microsystems
2000
Alexander Kirillov
2009
Στέργιος Προσινικλής (steriosprosiniklis@gmail.com)
Έργο τεκμηρίωσης GNOME

Δίνεται άδεια για αντιγραφή, διανομή και/ή τροποποίηση του εγγράφου υπό τους όρους της Ελεύθερης Άδειας Τεκμηρίωσης GNU (GFDL), Έκδοση 1.1 ή μεταγενέστερη εκδιδόμενη από το Ίδρυμα Ελεύθερου Λογισμικού χωρίς Σταθερά Εδάφια, χωρίς Εξώφυλλα Κειμένου, και χωρίς Οπισθόφυλλα Κειμένου. Μπορείτε να βρείτε ένα αντίγραφο της GFDL σε αυτόν τον σύνδεσμο ή στο αρχείο COPYING-DOCS που διανεμήθηκε με αυτόν τον οδηγό.

Αυτή η τεκμηρίωση είναι μέρος της συλλογής τεκμηρίωσης του GNOME όπως διανέμεται υπό τους όρους του GFDL. Εάν επιθυμείτε να διανείμετε αυτή την τεκμηρίωση ξεχωριστά από την συλλογή, μπορείτε να το κάνετε εάν η τεκμηρίωση συνοδεύεται από αντίγραφο της άδειας (GFDL) όπως περιγράφεται στον τομέα 6 της άδειας.

Πολλές από τις ονομασίες που χρησιμοποιούνται από εταιρείες για τη διαφοροποίηση των προϊόντων και υπηρεσιών τους έχουν καταχωρηθεί ως εμπορικά σήματα. Οπουδήποτε στην τεκμηρίωση του GNOME εμφανίζονται αυτές οι ονομασίες, και εφόσον τα μέλη του Έργου τεκμηρίωσης του GNOME έχουν λάβει γνώση αυτών των εμπορικών σημάτων, οι ονομασίες αυτές θα γράφονται με κεφαλαίους χαρακτήρες ή με κεφαλαίους τους αρχικούς χαρακτήρες.

ΤΟ ΈΓΓΡΑΦΟ ΚΑΙ ΤΡΟΠΟΠΟΙΗΜΕΝΕΣ ΕΚΔΟΣΕΙΣ ΑΥΤΟΥ ΠΑΡΕΧΟΝΤΑΙ ΥΠΟ ΤΟΥΣ ΟΡΟΥΣ ΤΗΣ ΑΔΕΙΑΣ GNU FREE DOCUMENTATION ΜΕ ΤΗΝ ΠΕΡΑΙΤΕΡΩ ΔΙΕΥΚΡΙΝΙΣΗ ΟΤΙ:

1. Η ΤΕΚΜΗΡΙΩΣΗ ΑΥΤΗ ΠΑΡΕΧΕΤΑΙ "ΩΣ ΕΧΕΙ", ΧΩΡΙΣ ΚΑΜΙΑ ΕΓΓΥΗΣΗ ΟΤΙ ΜΠΟΡΕΙ ΝΑ ΕΞΥΠΗΡΕΤΗΣΕΙ ΚΑΠΟΙΟ ΣΚΟΠΟ Η ΟΤΙ ΕΙΝΑΙ ΧΩΡΙΣ ΣΦΑΛΜΑ. ΟΛΟΚΛΗΡΗ Η ΕΥΘΥΝΗ ΓΙΑ ΤΗΝ ΠΟΙΟΤΗΤΑ, ΑΚΡΙΒΕΙΑ ΚΑΙ ΛΕΙΤΟΥΡΓΙΚΟΤΗΤΑ ΤΗΣ ΤΕΚΜΗΡΙΩΣΗΣ Ή ΠΑΡΑΛΛΑΓΩΝ ΑΥΤΗΣ ΑΝΗΚΕΙ ΣΕ ΕΣΑΣ. ΕΑΝ Η ΤΕΚΜΗΡΙΩΣΗ ΑΥΤΗ Ή ΠΑΡΑΛΛΑΓΗ ΑΥΤΗΣ ΕΙΝΑΙ ΛΑΘΟΣ ΚΑΤΑ ΚΑΠΟΙΟ ΤΡΟΠΟ ΕΣΕΙΣ ΑΝΑΛΑΜΒΑΝΕΤΕ ΤΗΝ ΕΥΘΥΝΗ ΤΗΣ ΔΙΟΡΘΩΣΗΣ. Η ΑΠΑΛΛΑΓΗ ΕΥΘΥΝΗΣ ΠΟΥ ΣΥΝΟΔΕΥΕΙ ΑΥΤΗ ΤΗΝ ΤΕΚΜΗΡΙΩΣΗ ΕΙΝΑΙ ΑΝΑΠΟΣΠΑΣΤΟ ΚΟΜΜΑΤΙ ΑΥΤΗΣ. ΚΑΜΙΑ ΧΡΗΣΗ ΤΗΣ ΤΕΚΜΗΡΙΩΣΗΣ Ή ΠΑΡΑΛΛΑΓΩΝ ΑΥΤΗΣ ΔΕΝ ΕΠΙΤΡΕΠΕΤΑΙ ΠΑΡΑ ΜΟΝΟ ΕΑΝ ΣΥΝΟΔΕΥΕΤΑΙ ΑΠΟ ΤΗΝ ΑΠΑΛΛΑΓΗ ΕΥΘΥΝΗΣ.

2. ΣΕ ΚΑΜΙΑ ΠΕΡΙΠΤΩΣΗ ΚΑΙ ΥΠΟ ΚΑΜΙΑ ΝΟΜΙΚΗ ΣΥΝΘΗΚΗ, ΕΙΤΕ ΜΕΣΩ ΣΥΜΒΟΛΑΙΩΝ Ή ΑΛΛΙΩΣ, ΔΕΝ ΕΥΘΥΝΟΝΤΑΙ Ο ΣΥΓΓΡΑΦΕΑΣ, Ο ΔΙΑΝΟΜΕΑΣ, Η ΑΛΛΟΣ ΣΥΝΥΠΕΥΘΥΝΟΣ ΓΙΑ ΤΗΝ ΣΥΓΓΡΑΦΗ ΤΗΣ ΤΕΚΜΗΡΙΩΣΗΣ, ΓΙΑ ΕΜΜΕΣΕΣ Η ΑΜΕΣΕΣ, ΤΥΧΑΙΕΣ Ή ΜΗ ΖΗΜΙΕΣ ΠΑΝΤΩΣ ΦΥΣΕΩΣ ΠΟΥ ΠΡΟΕΡΧΟΝΤΑΙ ΑΠΟ ΤΗΝ ΧΡΗΣΗ ΤΗΣ ΤΕΚΜΗΡΙΩΣΗΣ ΚΑΙ/Ή ΠΑΡΑΛΛΑΓΩΝ ΑΥΤΗΣ ΑΚΟΜΑ ΚΑΙ ΕΑΝ ΕΧΕΙ ΥΠΑΡΞΕΙ ΠΡΟΕΙΔΟΠΟΙΗΣΗ ΓΙΑ ΤΗΝ ΠΙΘΑΝΟΤΗΤΑ ΥΠΑΡΞΗΣ ΤΕΤΟΙΩΝ ΖΗΜΙΩΝ.

Dennis
Cranston
Υποστήριξη εφαρμογής «Αναζήτηση αρχείων»

    dennis_cranston@yahoo.com

Sun
Ομάδα τεκμηρίωσης GNOME
Sun Microsystems

Alexander
Kirillov
Έργο τεκμηρίωσης GNOME

     kirillov@math.sunysb.edu

Οδηγός χρήσης «Αναζήτησης αρχείων» V2.7
Ιούνιος 2005

Joachim Noreikojnoreiko@yahoo.com

Υποστήριξη εφαρμογής «Αναζήτηση αρχείων»

Οδηγός χρήσης «Αναζήτησης αρχείων» V2.6
Ιανουάριος 2005

Dennis Cranston dennis_cranston@yahoo.com

Υποστήριξη εφαρμογής «Αναζήτηση αρχείων»

Οδηγός χρήσης «Αναζήτησης αρχείων» V2.4
Φεβρουάριος 2004

Ομάδα τεκμηρίωσης GNOME της Sun

Έργο τεκμηρίωσης GNOME

Οδηγός χρήσης «Αναζήτησης αρχείων» V2.3
Σεπτέμβριος 2002

Ομάδα τεκμηρίωσης GNOME της Sun

Έργο τεκμηρίωσης GNOME

Οδηγός χρήσης «Αναζήτησης αρχείων» V2.2
Αύγουστος 2002

Ομάδα τεκμηρίωσης GNOME της Sun

Έργο τεκμηρίωσης GNOME

Οδηγός χρήσης «Αναζήτησης αρχείων» V2.1
Ιούλιος 2002

Ομάδα τεκμηρίωσης GNOME της Sun

Έργο τεκμηρίωσης GNOME

Οδηγός χρήσης «Αναζήτησης αρχείων» V2.0
Μάιος 2002

Ομάδα τεκμηρίωσης GNOME της Sun

Έργο τεκμηρίωσης GNOME

Οδηγός χρήσης «Αναζήτησης αρχείων»
2000

Alexander Kirillovkirillov@math.sunysb.edu

Έργο τεκμηρίωσης GNOME

Αυτός ο οδηγός περιγράφει την έκδοση 2.26 της «Αναζήτησης αρχείων».

## Ανάδραση

Για να αναφέρετε κάποιο σφάλμα ή να κάνετε υποδείξεις που αφορούν την εφαρμογή «Αναζήτηση αρχείων» ή αυτό το εγχειρίδιο, ακολουθήστε τις οδηγίες στην σελίδα GNOME Feedback Page.

## Εισαγωγή

Η εφαρμογή Αναζήτηση αρχείων σας επιτρέπει να αναζητείτε αρχεία στο σύστημα σας. Για να εκτελέσετε βασική αναζήτηση, μπορείτε να πληκτρολογήσετε το όνομα του αρχείου ολόκληρο ή εν μέρει, με ή χωρίς χαρακτήρες μπαλαντέρ (wildcards). Για να βελτιώσετε την αναζήτηση, μπορείτε να εφαρμόσετε πρόσθετα κριτήρια.

Η Αναζήτηση αρχείων χρησιμοποιεί τις εντολές UNIX `find`, `grep` και `locate`. Από προεπιλογή, όταν η Αναζήτηση αρχείων εκτελεί αναζήτηση πρώτα χρησιμοποιεί την εντολή `locate` και στην συνέχεια κάνει χρήση της πιο αργής αλλά και πιο λεπτομερούς εντολής `find`.

Το ευαίσθητο ή όχι στα κεφαλαία-μικρά της γραμματοσειράς εξαρτάται από το λειτουργικό σύστημα σας. Για παράδειγμα, στο Linux, οι εντολές `find`, `grep` και `locate` υποστηρίζουν την επιλογή `-i`, έτσι όλες οι αναζητήσεις δεν είναι ευαίσθητες στα κεφαλαία-μικρά της γραμματοσειράς.

## Ξεκινώντας

Μπορείτε να εκκινήσετε την εφαρμογή Αναζήτηση αρχείων με τους εξής τρόπους:

Από την Εργαλειοθήκη μενού στον πίνακα εφαρμογών

  Επιλέξτε Τοποθεσίες Αναζήτηση για αρχεία...

Από το Κύριο μενού στον πίνακα εφαρμογών

  Επιλέξτε Αναζήτηση για αρχεία...

Από την γραμμή εντολών

  Εκτελέστε την εξής εντολή: `gnome-search-tool`

Όταν εκκινείται η Αναζήτηση αρχείων, προβάλλεται το παρακάτω παράθυρο.

### Παράθυρο «Αναζήτησης αρχείων»

Προβάλλει το κύριο παράθυρο της «Αναζήτησης αρχείων».

## Χρήση

### Εκτέλεση βασικής αναζήτησης

Για να κάνετε βασική αναζήτηση για ένα αρχείο στο σύστημα, εκτελέστε τις παρακάτω ενέργειες:

1. Εισάγετε το κείμενο αναζήτησης στο πεδίο Όνομα περιέχει. Το κείμενο αναζήτησης μπορεί να είναι ένα όνομα αρχείου ολόκληρο ή όχι, με ή χωρίς χαρακτήρες μπαλαντέρ, όπως στον παρακάτω πίνακα:

   Κείμενο πεδίου Όνομα περιέχει | Παράδειγμα | Αποτέλεσμα
   --- | --- | ---
   Πλήρες ή μερικό όνομα αρχείου | `myfile.txt` | Η Αναζήτηση αρχείων ψάχνει για όλα αρχεία που έχουν το κείμενο `myfile.txt` στο όνομα τους.
   Μερικό όνομα αρχείου συνδυασμένο με χαρακτήρες μπαλαντέρ (*, [, ]) | `*.[ch]` | Η Αναζήτηση αρχείων ψάχνει για όλα τα αρχεία που έχουν επέκταση `.c` ή `.h`.

2. Στο πεδίο Αναζήτηση στο φάκελο, επιλέξτε τον φάκελο ή την συσκευή από όπου θέλετε να αρχίσει την έρευνα η Αναζήτηση αρχείων.

3. Με αριστερό κλικ στο πλήκτρο Εύρεση εκτελείται η αναζήτηση.

Η Αναζήτηση αρχείων ερευνά τον φάκελο που προσδιορίσατε και τους υποφακέλους του. Η Αναζήτηση αρχείων προβάλλει το αποτέλεσμα της έρευνας στο πλαίσιο λίστας Αποτελέσματα αναζήτησης. Αν η Αναζήτηση αρχείων δεν βρει αρχεία που πληρούν τα κριτήρια αναζήτησης, η εφαρμογή προβάλλει το μήνυμα "Δεν βρέθηκαν αρχεία" στο πλαίσιο λίστας Αποτελέσματα αναζήτησης.

Από προεπιλογή η Αναζήτηση αρχείων θα εκτελέσει γρήγορη έρευνα χρησιμοποιώντας την εντολή `locate` που ακολουθείται από μία πιο λεπτομερή με χρήση της εντολής `find`. Η εντολή `locate` είναι γρηγορότερη επειδή χρησιμοποιεί μία βάση δεδομένων με πληροφορίες για τα αρχεία. Αν αυτή η βάση δεδομένων είναι παλιότερη από μία εβδομάδα, η Αναζήτηση αρχείων ενδέχεται να σας προειδοποιήσει ότι τα αποτελέσματα αναζήτησης μπορεί να είναι παρωχημένα και να σας δώσει την επιλογή να απενεργοποιήσετε την γρήγορη αναζήτηση. Για να ενημερώσετε την βάση δεδομένων, εκτελέστε την εντολή `updatedb` σαν υπερχρήστης (root).

### Προσθήκη κριτηρίων αναζήτησης

Μπορείτε να προσθέσετε κριτήρια αναζήτησης για ένα αρχείο στο σύστημα. Για να προσθέσετε κριτήρια αναζήτησης, εκτελέστε τις εξής ενέργειες:

1. Κάντε κλικ στο κείμενο Περισσότερες επιλογές.

2. Κάντε κλικ στην αναπτυσσόμενη λίστα Διαθέσιμες επιλογές.

3. Επιλέξτε το κριτήριο αναζήτησης που θέλετε να εφαρμόσετε.

4. Κάντε κλικ στο πλήκτρο Προσθήκη.

5. Ορίστε τις αναγκαίες πληροφορίες για το κριτήριο αναζήτησης, όπως περιγράφεται στο .

6. Επαναλάβετε τις παραπάνω ενέργειες για κάθε κριτήριο αναζήτησης που θέλετε να εφαρμόσετε.

Για να αφαιρέσετε ένα κριτήριο αναζήτησης από την τρέχουσα έρευνα, κάντε κλικ στο πλήκτρο Αφαίρεση δίπλα στην επιλογή.

Για να απενεργοποιήσετε τα κριτήρια αναζήτησης από την τρέχουσα έρευνα, κάντε κλικ στο κείμενο Περισσότερα κριτήρια αναζήτησης.

#### Κριτήρια αναζήτησης

Όνομα κριτηρίου | Περιγραφή
--- | ---
Περιέχει το κείμενο | Αναζήτηση για αρχεία κειμένου που περιέχουν το καθορισμένο κείμενο.
Ημερομηνία τροποποίησης μικρότερη από | Αναζήτηση για αρχεία που τροποποιήθηκαν νωρίτερα από την προσδιορισμένη σε ημέρες περίοδο.
Ημερομηνία τροποποίησης μεγαλύτερη από | Αναζήτηση για αρχεία που τροποποιήθηκαν παλαιότερα από την προσδιορισμένη σε ημέρες περίοδο.
Μέγεθος τουλάχιστον | Αναζήτηση για αρχεία με μέγεθος σε kilobytes ίσο ή μεγαλύτερο από το προσδιορισμένο.
Μέγεθος το μέγιστο | Αναζήτηση για αρχεία με μέγεθος σε kilobytes μικρότερο ή ίσο από το προσδιορισμένο.
Το αρχείο είναι κενό | Αναζήτηση για κενά αρχεία.
Ανήκει σε χρήστη | Αναζήτηση για αρχεία που ανήκουν στον καθορισμένο χρήστη. Πληκτρολογήστε το όνομα χρήστη στο πεδίο εισαγωγής που παρέχεται.
Ανήκει σε ομάδα | Αναζήτηση για αρχεία που ανήκουν στην καθορισμένη ομάδα. Πληκτρολογήστε το όνομα της ομάδας στο πεδίο εισαγωγής που παρέχεται.
Μη αναγνωρίσιμος ιδιοκτήτης | Αναζήτηση για αρχεία που ανήκουν σε χρήστη ή ομάδα που είναι άγνωστοι στο σύστημα.
Το όνομα δεν περιέχει | Αναζήτηση για ονόματα αρχείων που δεν περιέχουν το αλφαριθμητικό που εισάγετε. Εισάγετε ένα πλήρες ή μερικό όνομα αρχείου με χαρακτήρες μπαλαντέρ στο παρεχόμενο πεδίο. Χρησιμοποιήστε * για να δηλώσετε μία ακολουθία χαρακτήρων. Χρησιμοποιήστε ? για να δηλώσετε έναν μοναδικό χαρακτήρα. Η αναζήτηση είναι ευαίσθητη στα κεφαλαία-μικρά της γραμματοσειράς.
Ταίριασμα κανονικής έκφρασης | Αναζήτηση για αρχεία που περιέχουν την προσδιορισμένη κανονική έκφραση στην διαδρομή φακέλου ή στο όνομα αρχείου τους. Πληκτρολογήστε την κανονική έκφραση στο πεδίο εισαγωγής που παρέχεται.
Εμφάνιση κρυφών αρχείων και αρχείων ασφαλείας | Περιλαμβάνει κρυφά αρχεία και αρχεία ασφαλείας στην αναζήτηση.
Ακολούθηση συμβολικών συνδέσμων | Ακολουθεί συμβολικούς δεσμούς κατά την αναζήτηση.
Να μη συμπεριλαμβάνει άλλα συστήματα αρχείων | Αναζήτηση σε φακέλους που είναι στο ίδιο σύστημα αρχείων με τον φάκελο εκκίνησης.

### Διακοπή αναζήτησης

Για διακόψετε μία αναζήτηση κάντε κλικ στο πλήκτρο Κλείσιμο πριν η Αναζήτηση αρχείων ολοκληρώσει την έρευνα.

### Άνοιγμα προβαλλόμενου αρχείου

Για να ανοίξετε ένα αρχείο που προβάλλεται στο πλαίσιο λίστας Αποτελέσματα αναζήτησης, εκτελέστε μία από τις εξής ενέργειες:

- Κάντε δεξί κλικ στο αρχείο και επιλέξτε Άνοιγμα.

- Διπλό κλικ στο αρχείο.

Για να ανοίξετε τον φάκελο που περιέχει το αρχείο που προβάλλεται στο πλαίσιο λίστας Αποτελέσματα αναζήτησης, κάντε δεξί κλικ στο αρχείο και επιλέξτε Άνοιγμα Φακέλου.

### Διαγραφή προβαλλόμενου αρχείου

Για να διαγράψετε ένα αρχείο που προβάλλεται στο πλαίσιο λίστας Αποτελέσματα αναζήτησης, κάντε δεξί κλικ στο αρχείο και επιλέξτε Μετακίνηση στα απορρίμματα.

### Αποθήκευση αποτελεσμάτων αναζήτησης

Για να αποθηκεύσετε τα αποτελέσματα της τελευταίας αναζήτησης που πραγματοποιήσατε με την Αναζήτηση αρχείων, κάντε δεξί κλικ στο πλαίσιο λίστας Αποτελέσματα αναζήτησης και επιλέξτε Αποθήκευση αποτελεσμάτων ως.... Εισάγετε το όνομα του αρχείου στο οποίο θέλετε να αποθηκεύσετε τα αποτελέσματα και πατήστε «Αποθήκευση».

## Ρυθμίσεις

Η Αναζήτηση αρχείων παρέχει κλειδιά του επεξεργαστή ρυθμίσεων (gconf keys) για να είναι δυνατή η τροποποίηση της συμπεριφοράς της. Οι τιμές των κλειδιών μπορούν να αλλαχθούν εκκινώντας τον Επεξεργαστή ρυθμίσεων με τους εξής τρόπους:

Μενού Εφαρμογές

  Επιλέξτε Εργαλεία συστήματος Επεξεργαστής ρυθμίσεων.

Γραμμή εντολών

  Εκτελέστε την ακόλουθη εντολή: `gconf-editor`

### Απενεργοποίηση γρήγορης αναζήτησης

Όνομα κλειδιού: /apps/gnome-search-tool/disable_quick_search

Προεπιλεγμένη τιμή: false

Η Αναζήτηση αρχείων επιταχύνει την έρευνα για ονόματα αρχείων χρησιμοποιώντας την εντολή `locate`. Το `locate` δίνει έναν σίγουρο τρόπο ευρετηρίασης και γρήγορης έρευνας για ονόματα αρχείων. Επειδή το `locate` βασίζεται σε ένα αρχείο ευρετηρίου, η λίστα Αποτελέσματα αναζήτησης μπορεί να μην είναι πάντοτε ενημερωμένη.

### Απενεργοποίηση δευτερεύουσας σάρωσης γρήγορης αναζήτησης

Όνομα κλειδιού: /apps/gnome-search-tool/disable_quick_search_second_scan

Προεπιλεγμένη τιμή: false

Μετά την ολοκλήρωση της γρήγορης αναζήτησης, η Αναζήτηση αρχείων θα εκτελέσει μία λεπτομερέστερη αναζήτηση χρησιμοποιώντας την εντολή `find`. Σκοπός της δεύτερης σάρωσης είναι να βρεθούν αρχεία που δεν έχουν ευρετηριασθεί. Τα αρχεία που πληρούν τα κριτήρια αναζήτησης προστίθενται στην λίστα Αποτελέσματα αναζήτησης κρατώντας την ενημερωμένη.

### Αποκλεισμένες διαδρομές για την γρήγορη αναζήτηση

Όνομα κλειδιού: /apps/gnome-search-tool/quick_search_excluded_paths

Προεπιλεγμένες τιμές: [/mnt/*,/media/*,/dev/*,/tmp/*,/proc/*,/var/*]

Η Αναζήτηση αρχείων δεν θα εκτελέσει γρήγορη αναζήτηση για διαδρομές που καθορίζονται από αυτό το κλειδί. Αναζητήσεις αρχείων στις ορισμένες διαδρομές θα χρησιμοποιήσουν την εντολή `find`. Οι χαρακτήρες μπαλαντέρ '*' και '?' υποστηρίζονται.

### Αποκλεισμένες διαδρομές δευτερεύουσας σάρωσης της γρήγορης αναζήτησης

Όνομα κλειδιού: /apps/gnome-search-tool/quick_search_second_scan_excluded_paths

Προεπιλεγμένη τιμή: [/]

Η Αναζήτηση αρχείων δεν θα εκτελέσει δεύτερη σάρωση μετά από μία γρήγορη αναζήτηση για τις διαδρομές που ορίζονται από αυτό το κλειδί. Οι γρήγορες αναζητήσεις στις προσδιορισμένες διαδρομές δεν ακολουθούνται από λεπτομερέστερη έρευνα με χρήση της εντολής `find`. Οι χαρακτήρες μπαλαντέρ '*' και '?' υποστηρίζονται.

### Εμφάνιση πρόσθετων επιλογών

Όνομα κλειδιού: /apps/gnome-search-tool/show_additional_options

Προεπιλεγμένη τιμή: false

Αυτό το κλειδί καθορίζει αν η ενότητα Περισσότερα κριτήρια αναζήτησης θα αναπτύσσεται όταν εκκινείται η Αναζήτηση αρχείων.